Michael Hill
mdhillca@gmail.com 2012
Baptiste Mille-Mathias
baptistem@gnome.org 2012
scootergrisen
2020
Alan Mortensen
alanmortensen.am@gmail.com 2022-23

# Hvilken teknologi bruges af Boxes?

Boxes bruger qemu-kvm, libvirt-glib og spice-gtk til at give brugerne mulighed for let at håndtere virtuelle maskiner.

# QEMU med KVM

QEMU er en maskinemulator og virtualizer. Som en maskinemulator kan den køre styresystemer og programmer som er lavet til en maskine (f.eks. et ARM-board) på en anden maskine (f.eks. din egen PC). Som en virtualizer opnår QEMU næsten det oprindelige systems ydelse når gæstens kode køres direkte på værtens CPU med KVM.

KVM (kernebaseret virtuel maskine) er et Linux-kernemodul, som gør det muligt for et brugerrum-program at bruge hardwarevirtualiseringsfunktioner i diverse processorer.

# libvirt

libvirt er en værktøjskasse til manipulation (oprettelse, sletning og redigering) og overvågning af virtuelle maskiner.

libvirt-glib omslutter libvirt for at give et objektorienteret højniveau-API der egner dig til glib-baserede programmer.

# SPICE

SPICE, Simple Protocol for Independent Computing Environments, er et system til at tilgå og styre eksterne skriveborde på tværs af netværk.

SPICE-serveren er et bibliotek som kører inden i QEMU-binæren. Den er hovedsageligt ansvarlig for godkendelse af klientforbindelser, videregivelse af grafikoutput for gæstens styresystem til klienten, og videregivelse af brugerinput (mus og tastatur) fra klienten til gæsten.

spice-gtk er den SPICE-klient som giver en visning ind i gæstestyresystemet.